Meghívó

Tisztelt Elnökség, Tisztelt Felügyelőbizottság és Helyi Bíráló Bizottság!

Bizonyára már Önök is hallottak róla, hogy az Európai Unió jóváhagyta hazánk stratégiai tervét, amely az uniós Közös Agrárpolitika (KAP) 2023 és 2027 közötti támogatásait és azok keretfeltételeit tartalmazza. A KAP ST elfogadásával 12 hónap áll az Irányító Hatóság rendelkezésére, hogy az új LEADER Helyi Fejlesztési Stratégiákat elfogadja.

A tervezés elkezdődött, folyamata nyilvános, a közösségi tervezés elveit, és módszertanát követi, ezért várjuk minden érdeklődő kapcsolódását, együttműködését, munkáját. A stratégia megtervezése mindig egy kreatív, a térség fejlődése szempontjából termékeny, és egyben felelősséggel teli feladat.

A Sághegy LEADER Egyesület munkaszervezete különböző tematikájú munkacsoportokat, ezzel együtt Tervezéskoordináló Csoportot kíván létrehozni az új stratégia megalkotásának elősegítésére. A tervezésbe a Sághegy LEADER Egyesült tagságának 15%-a került bevonásra, minden szféra 10-10 képviselője kapott meghívást.

Ezúton szeretnénk felkérni, hogy legyen részese a tervezési folyamatnak!

A térségében 2 fő fejlesztési irányt tervezünk (a korábbi tapasztalatkora és projektekre építve) továbbvinni, illetve 1 új fejlesztési irányt bevezetni:

- Vállalkozásfejlesztési program,

- Helyi közösség és identitás építés,

- Megújuló energia, zöldfelület növelés.

**Az ülés időpontja:** 2022. december 12. (hétfő) 17.00 óra

**Az ülés helye:** Patyi Étterem és Hotel, 9675 Bögöte, 8-as főút 124 km (az étterem 1. emeleti különterme)

**Tervezett napirend:**

1. A helyi Tervezéskoordináló Csoport és munkacsoportjainak megalakítása
2. A 2023-2027 közötti új LEADER Helyi Fejlesztési Stratégia megalkotásával kapcsolatos információk, tennivalók
3. Egyebek

A Tervezéskoordináló Csoport ülése után tisztelettel hívjuk és várjuk egy közös vacsorára!

Kérjük, hogy az önök által választott vacsoramenüt, illetve desszertet válasz e-mailben felénk jelezni szíveskedjenek a saghegyleader@invitel.hu e-mail címre!

**Vacsoramenü:**

A – Bögötei finomfalatok vegyes körettel + savanyúság

B – Aszalt szilvával töltött pulykamell vegyes körettel + savanyúság

C – Natúr fogas filé vajban párolva, petrezselymes burgonyával + savanyúság

**Desszert:**

Császármorzsa szilvaszósszal

Brownie erdei gyümölcs öntettel

A téma fontossága és a tervezésre kiszabott határidő szűkössége miatt megjelenésére feltétlenül számítunk!

Sárvár, 2022. november 21.

 Cságoly Szilvia

 munkaszervezet vezető